Brage-díjas, több mint húsz nyelvre lefordított skandináv sikerkönyv a testvéri szeretetről és a gyerekkor varázsáról. Maria Parr, a kortárs norvég ifjúsági irodalom egyik legelismertebb szerzője most először mutatkozik be a magyar olvasóknak. Az Oskar és én a testvéri szeretet, a gyerekkor varázsa és a változás elfogadásának története. Derűs, játékos és mélyen emberi. A kilencéves Ida mesél, de a középpontban ötéves kisöccse, a kiszámíthatatlan és ellenállhatatlan Oskar áll. Trambulinról álmodnak, kalandokra indulnak és közben észrevétlenül változik körülöttük a világ. A régi helyek néha kisebbnek tűnnek, mint amekkorának emlékszünk rájuk, de a képzelet, a humor és a testvéri szeretet mindent beragyog. A 2023-as Brage-díj nyertes, White Raven válogatott kötet magyar kiadása Patat Bence mesteri fordításában jelenik meg. A könyv játékos, részletgazdag illusztrációit Ashild Irgens készítette. Előkészületben: Oskar és én – A mi dolgaink